Μάλκομ Κιν

Ο Μάλκομ Κιν (αγγλικά: Malcolm Keen, 8 Αυγούστου 1887 - 30 Ιανουαρίου 1970) ήταν Άγγλος ηθοποιός του θεάτρου, του κινηματογράφου και της τηλεόρασης. Γεννήθηκε στο Μπρίστολ και το ντεμπούτο του στο θέατρο το έκανε το 1902, ενώ στον κινηματογράφο το 1916. Ο Κιν, επίσης, συμμετείχε στις πρώτες ταινίες του Άλφρεντ Χίτσκοκ, όπως το The Mountain Eagle (1927), το Ο Ενοικιαστής (1927) και το Εξιλέωσις Δικαίου (1929). 

Ο ηθοποιός Τζόφρι Κιν ήταν γιος του, ο οποίος είχε ερμηνεύσει το σαιξπηρικό Κυμβελίνος, όπως και ο Μάλκομ, ο ένας το 1932 και ο άλλος το 1957. Ο Κιν έκανε και μερικές εμφανίσεις στο αμερικανικό θέατρο, σε έργα όπως Man and Superman, The Enchanted, το Ρωμαίος και Ιουλιέτα και το Πολύ κακό για το τίποτα. Απεβίωσε στο Λονδίνο, σε ηλικία 82 ετών, έχοντας συμμετάσχει σε πάνω από 60 ταινίες και τηλεοπτικές σειρές.

Παραπομπές

Εξωτερικοί σύνδεσμοι 

Άγγλοι άνδρες ηθοποιοί θεάτρου
Άγγλοι άνδρες ηθοποιοί κινηματογράφου
Άγγλοι άνδρες ηθοποιοί βωβών ταινιών
Άγγλοι άνδρες ηθοποιοί τηλεόρασης